ANC-hoës vas vir dronkbestuurArgieffoto. Mlungisi Johnson, ŉ ANC-LP, en Anele Qaba, uitvoerende hoof van ekonomiese ontwikkeling in Nelson Mandelabaai, is Sondag in hegtenis geneem op aanklag van dronkbestuur. Die twee is vasgetrek toe hulle in Allister Millerweg in Forest Hill teen mekaar gebots het. Volgens die klagstaat staan Qaba tereg op aanklagte van dronkbestuur en ŉ oormatige hoeveelheid alkohol in sy bloed. Die saak teen hom is uitgestel tot 31 Mei wanneer die uitslae van ŉ bloedtoets beskikbaar sal wees. Johnson het afsonderlik in die hof verskyn op dieselfde aanklagte. Hy staan egter ook tereg op ŉ aanklag van roekelose en nalatige bestuur. Volgens die klagstaat het hy glo in die baan vir aankomende verkeer gery en só die botsing veroorsaak. Johnson se saak is ook tot 31 Mei uitgestel terwyl daar op die uitslae van die bloedtoets gewag word en om hom geleentheid te gee om ŉ regsverteenwoordiger aan te stel. Albei mans is vroeër op borgtog van R1 000 vrygelaat.